KISKŐRÖS VÁROS POLGÁRMESTERE

ELŐTERJESZTÉS
(sürgősséggel a Képviselő-testület 2024. február 21-i ülésére)


TÁRGY: 	KISKŐRÖS VÁROS TELEPÜLÉSRENDEZÉSI TERVE (SZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE (ÁLTALÁNOS ELÁRÁS)


A Képviselő-testület a 119/2023. számú határozatával, illetve annak mellékletét képező tartalommal kezdeményezte Kiskőrös város településrendezési eszközeinek módosítását. A településtervek tartalmáról, elkészítésének és módosításának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Korm. rendelet) vonatkozó szakaszai alapján a beérkezett kérelmek egyszerűsített, illetve általános (korábban: teljes) eljárás keretében történő módosítását kezdeményezte. Időközben további módosítási kérelmek érkeztek mind a lakosság, mind az Önkormányzat részéről. A módosítási kérelmek különböző eljárásokat érintenek. Tekintettel arra, hogy a módosítási eljárás első, a környezeti hatás vizsgálatát megindító eljárása, nem került lefolytatásra, ezért javaslom, hogy a Képviselő-testület a 119/2023. számú határozatát vonja vissza. 

A Képviselő-testület 119/2023. számú határozatában foglalt azon kérelmek, amelyek módosítási eljárása általános eljárás keretében szükséges lefolytatni jelen határozat-tervezet 1. számú mellékletét tartalmazó módosítási kérelmek között szerepel az időközben beérkezett módosítási kérelmekkel együtt.

A Korm. rendelet 7. §-a alapján a település főépítésze és a településtervező a Képviselő-testületnek címzett feljegyzésben határozzák meg a módosítás megalapozó vizsgálatát és az alátámasztó javaslat tartalmát. A megalapozó vizsgálat és az alátámasztó javaslat tartalmi követelményeit a Korm. rendelet 1. és 2. számú melléklete tartalmazza.
A határozat-tervezet 1. számú mellékletét képező módosításokhoz készülő megalapozó vizsgálat és alátámasztó javaslat készítésével kapcsolatban, a településrendezési feladat mértékét tekintve, a város főépítésze és a várostervező a határozat-tervezet 2. számú mellékletét képező nyilatkozatban foglaltak szerint határozta meg a tervezési dokumentációt.

Az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 7. §-a értelmében új beépítésre szánt terület kijelölésével a város közigazgatási területének zöldfelületértéke, azaz biológiai aktivitás értéke (a növényzetnek és a növényzettel fedett területnek fizikai-fiziológiai és biológiai folyamatokon keresztül a környezetre gyakorolt kondicionáló hatása) nem csökkenthető, ezért a biológiai aktivitás érték szinten tartása miatt kompenzációs területek kijelölése szükséges.
A fentiekben felsorolt zöldterületből kieső területrészek mértékét, a módosítást kérelmező ingatlantulajdonosok a város közigazgatási területén belül más területrészek felajánlásával kötelesek pótolni úgy, hogy a biológiai aktivitásérték jogszabályban előírt egyenlege fennmaradjon.
Új beépítésre szánt terület kijelölése során figyelemmel kell lenni arra, hogy az átlagosnál gyengébb minőségű termőföld kerüljön kijelölésre, továbbá a beépítésre szánt területeket körbe kell vennie beépítésre nem szánt területeknek a települések összenövésének megakadályozására.

Tekintettel arra, hogy jelen módosítási kérelmek tartalmaznak új beépítésre nem szánt területek kijelölését, ezért a Képviselő-testületnek nyilatkoznia kell arra vonatkozóan, hogy a beépítésre szánt területek, illetve az azokon megvalósuló beruházások a város más, már beépítéssel kijelölt területein nem valósíthatóak meg, illetve ezen területek kiváltására nincs megfelelő terület.

Az Önkormányzat kiadásainak csökkentése érdekében a módosítási kérelmek szerint lebontott árajánlat kérése javasolt, a településrendezési szerződésekben rögzíthető, hogy kérelmezők vállalják a módosítási igényük szerinti költséghányadot.

A sűrgősségi előterjesztés indoka, hogy a módosítási dokumentáció az anyagkiküldést követően vált véglegessé.

A fentiek alapján javasolom, hogy a Képviselő-testület a rendezési terv módosításával kapcsolatosan a határozat-tervezetben foglaltak szerint döntsön.


Kiskőrös, 2024. február 19.

		Domonyi László sk.
		  polgármester 



HATÁROZAT-TERVEZET


A Képviselő-testület
1)  a 119/2023. számú határozatát visszavonja.
2) felkéri a polgármestert, hogy Kiskőrös Város Településrendezési Tervének (helyi építési szabályzat, szerkezeti terv, szabályozási terv) módosítását a határozat - tervezet 1. számú mellékletében foglaltak szerint, a várostervezési szakmai kiegészítések figyelembe vételével, a megváltozott magasabb rendű jogszabályoknak, módosult megyei területrendezési tervnek való megfeleltetéssel, a szöveges és rajzi részek közötti esetleges ellentmondások tisztázásával, a végrehajtott szabályozások átvezetésével, a jogalkalmazás során felmerült kérdések tisztázásával készítse elő és tegye meg a szükséges eljárás lefolytatásával kapcsolatos intézkedéseket, illetve a rendezési terv módosítását általános eljárás keretében folytassa le.
3) a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben foglaltak alapján - a határozat-tervezet 2. számú melléklete szerinti - 6 részterületre vonatkozó településrendezési eszközök módosításához kapcsolódó megalapozó vizsgálat és alátámasztó javaslat tartalmáról szóló főépítészi és várostervezői feljegyzésben a kizárólag releváns munkarészek elkészítésével egyetért.
4) az épített környezet alakításáról szóló 1997. évi LXXVIII. törvény 7. § (3) bekezdés e) pontjának megfelelve igazolja, hogy a teljes eljárással érintett új beépítésre szánt területek rendezési tervben történő kijelölése Kiskőrös közigazgatási területének beépítésre szánt területnövelését célozza és a település már beépítésre kijelölt területén belül nincsenek megfelelő területek ezen fejlesztések megvalósításához.
5) nyilatkozik arra vonatkozóan, hogy az új beépítésre szánt terület csatlakozik a meglévő települési területhez, nem okozza a különböző települések beépítésre szánt területeinek összenövését.
6) az új beépítésre szánt terület helyétől eltérő, már kijelölt beépítésre szánt terület meglétét nem mérlegelte, tekintettel arra, hogy a tervezett rendeltetésnek megfelelő igénybevétel aránytalanul magas költséget jelentene.
7) felhatalmazza a polgármestert a településrendezési szerződések előkészítésére és a módosítások kérelmezőivel történő megkötésére.
Felelős:  	polgármester
Határidő:  	azonnal

